Cu o zi în urmă, Coreea de Nord a avertizat că va provoca ”cea mai mare durere și suferință” Statelor Unite, dacă Washingtonul va persista în încercarea de a impune sancțiuni mai severe asupra Phenianului după cel de al șaselea test nuclear nord-coreean.  Într-un comunicat publicat de către agenția de presă nord-coreeană KCNA, Ministerul de Externe de la Phenian a avertizat Washingtonul că dacă vor fi adoptate sancțiuni ”ilegale” mai dure împotriva Coreei de Nord, atunci Statele Unite vor plăti un preț corespunzător.